Stepas Butautas

Stepas Butautas (1925 m. rugpjūčio 25 d. Kaune – 2001 m. kovo 22 d. Kaune) – Lietuvos krepšinio žaidėjas ir treneris. 1952 m. Helsinkio olimpinių žaidynių sidabro medalininkas. SSRS moterų krepšinio rinktinės vyriausiasis treneris, Kauno „Žalgirio“ vyriausiasis treneris.

Biografija 
1948 m. baigė Kūno kultūros institutą (LKKI). 1951–1975 m. dėstė Kauno politechnikos institute, nuo 1971 m. fizinio auklėjimo katedros vedėjas, docentas. 1978–1985 m. LKKI sportinių žaidimų katedros vedėjas. Palaidotas Eigulių kapinėse.

Buvusio Lietuvos vyrų krepšinio rinktinės trenerio Ramūno Butauto tėvas.

Sportinė karjera 
1944–1956 m. Lietuvos vyrų krepšinio rinktinės žaidėjas. 1947–1954 m. žaidė SSRS krepšinio rinktinėje, kuri 1947, 1951 ir 1953 m. tapo Europos čempione. 1952 m. Helsinkio vasaros olimpinių žaidynių sidabro medalininkas. 1955–1956 m. Lietuvos SSR moterų ir SSRS merginų, 1958–1964 m. SSRS moterų krepšinio rinktinės vyriausiasis treneris. 1967–1968 m. ir 1970 m. Kubos vyrų krepšinio rinktinės vyriausiasis treneris. 1975–1978 m. Kauno „Žalgirio“ vyriausiasis treneris.

Įvertinimas 
 1950 m. SSRS nusipelnęs sporto meistras
 1962 m. SSRS nusipelnęs treneris
 1962 m. LTSR nusipelnęs kūno kultūros ir sporto veikėjas
 1994 m. DLK Gedimino 5 laipsnio ordinas

Bibliografija 
 Krepšinis. – Vilnius, 1954. – 156 p.
 Tarybų Lietuvos krepšinis / Stepas Butautas, Stanislovas Stonkus, Algimantas Bertašius. – Vilnius: Mintis, 1985. – 240 p.: iliustr.

Šaltiniai 

TSRS olimpiečiai
TSRS nusipelnę sporto meistrai
TSRS nusipelnę sporto treneriai
Lietuvos krepšininkai
Lietuvos krepšinio treneriai
Lietuvos moterų krepšinio rinktinės treneriai
Lietuvos krepšinio federacijos prezidentai